Εδώ έχετε το διάσημο τραπεζάκι του καφέ Rörret,
το οποίο έχει βαφτεί χάλκινο, είναι άθραυστο,
διακοσμημένο με τις μορφές δύο όμορφων γυναικών.
Κατασκευασμένο από ελεφαντόδοντο και επικαλυμμένο με τέλειο ψεύτικο χρυσό.
Είναι ένα κομμάτι με σουηδικό σχεδιασμό
και μπορείτε να το χρησιμοποιήσετε στο το σαλόνι σας, την κρεβατοκάμαρά σας
ή σε οποιοδήποτε μέρος του σπιτιού θέλετε να δημιουργήσετε μια κομψή
και αριστοκρατική εμφάνιση.
Θα είναι το αγαπημένο σας τραπέζι
για να πιείτε έναν καφέ ή ένα απεριτίφ με τους αγαπημένους σας.
Και σας εγγυώμαι ότι αυτό το τραπέζι, λόγω του σχεδιασμού και των προδιαγραφών του,
θα αλλάξει τη ζωή σας προς το καλύτερο.
Θα γεμίσει το σπίτι σας με ευτυχία.
- Είναι σκατά. - Αγάπη μου, το θέλω πολύ αυτό το σκατό!
Χριστέ μου, είναι απαίσιο.
Δεν ταιριάζει με τη διακόσμησή μας.
Με αυτό το γυαλί και το κακόγουστο ψεύτικο χρυσό.
Μην το βάλεις στο σπίτι, σε παρακαλώ.
Επιτρέψτε μου να διαφωνήσω.
Η επιχρύσωση είναι καθαρά κινεζικό σχέδιο.
Και δεν θα έλεγα ότι είναι άθλιος χρυσός.
Το γυαλί είναι άθραυστο, έτσι ώστε το τραπέζι σας να κρατήσει για πάντα.
Είναι το τελευταίο που έχει απομείνει,
και είναι ευκαιρία.
Σου αρέσει αυτό το τραπέζι;
Το λατρεύω. Είναι το καλύτερο τραπέζι που έχω δει ποτέ.
Βρίσκομαι στη δουλειά εδώ και πάνω από 30 χρόνια, είμαι ειδικός.
Οπότε, έχετε ένα τραπέζι σαν αυτό στο σπίτι σας.
Όχι... Παρόμοιο.
Α!
Δεν είναι ακριβώς το μοντέλο Rörret.
Αν αυτό το τραπέζι είναι το καλύτερο, γιατί δεν έχετε κι εσείς ένα;
Δεν έχω την οικονομική δυνατότητα για ένα τραπέζι τόσο υψηλών προδιαγραφών.
Α... Οπότε, δεν είναι ευκαιρία. Άρα παραδέχεσαι ότι είναι ακριβό.
Είναι ευκαιρία. Ακριβό... αλλά είναι ευκαιρία.
Και να θυμάστε, είναι στυλ vitage.
- "Vitage"! - Η τιμή δεν έχει σημασία.
Είπες ότι θα μπορούσα να επιλέξω εγώ το τραπέζι του καφέ. Θέλω αυτό!
Δεν θέλω αυτό το σκουπίδι στο σπίτι μου.
Κοίτα, μωρό μου. Εσύ διάλεξες το χρώμα των τοίχων,
την ημέρα του γάμου μας.
Το κοστούμι που θα φορέσω, το φόρεμα της μαμάς μου.
Και να μην αναφέρω... Τέλος πάντων.
Να μην αναφέρεις τι; Συνέχισε, να μην αναφέρεις τι;
Ότι δεν πίστευα ότι ήταν η κατάλληλη στιγμή για παιδιά.
Δεν ήταν η κατάλληλη στιγμή; Όταν γίνω 80, τότε;
Δεν ήταν η κατάλληλη στιγμή για μένα.
Απορρίπτεις τον γιο σου;
Όχι, δεν τον απορρίπτω.
Ξέρεις ότι τον αγαπώ τόσο πολύ. Δεν μπορούσα καν να διαλέξω το όνομα.
- Τον αποκαλούσε Cayetano. - Ήταν το όνομα του παππού μου.
Είναι ένα κακόγουστο όνομα, για έναν φασίστα ταυρομάχο.
Και εμένα με λένε Cayetano.
Σε λένε Cayetano;
Όπως ο μπαμπάς μου, ο παππούς μου, ο πατέρας του και πολλές άλλες γενιές.
Εσένα σου ταιριάζει, στο γιο μου όχι.
Το θέμα δεν αφορά στο όνομα του γιου σας,
δεν υπάρχει λύση γι' αυτό.
Πρέπει να αποφασίσουμε τι θα κάνουμε με το τραπέζι.
Πρέπει να ξέρω αν το θέλετε ή όχι.
Κοιτάξτε, πρέπει να εξυπηρετήσω άλλους πελάτες.
Δεν ξέρω πού τους βρίσκεις,
γιατί είσαι ένας τρισάθλιος πωλητής,
- όπως αυτό το τραπέζι! - Μην του φέρεσαι έτσι.
Είπε ότι το τραπέζι θα φέρει μας ευτυχία! Είναι ανοησίες.
Δεν είναι ανοησίες.
Μας βλέπεις ευτυχισμένους χάρη στο γαμημένο το τραπέζι;
Πιστεύεις ότι μας φέρνει ευτυχία;
Αν αγοράσετε το τραπέζι και το μεταχειριστείτε καλά,
θα σας κάνει ευτυχισμένους.
Μεταχειριστείτε ένα τραπέζι καλά... Νομίζεις ότι είναι σκύλος;
Τα αντικείμενα πρέπει να αντιμετωπίζονται όπως τα αγαπημένα μας πρόσωπα.
Έχουν ανάγκη να τα αγαπούν.
Χριστέ μου, αυτός ο τύπος είναι τρελός...
και είναι και ψεύτης.
Δεν σας λέω ψέματα. Σχεδόν ποτέ δεν λέω ψέματα στους πελάτες μου.
Αυτό το άθραυστο γυαλί, είναι αλεξίσφαιρο;
Τίποτα δεν είναι άθραυστο.
Ένα βάζο μπορεί να σπάσει, ένα ένα έπιπλο μπορεί να σπάσει,
ένας γάμος μπορεί να διαλυθεί.
Αλλά, αγαπητή μου, σας δίνω το λόγο μου...
ότι αυτό το γυαλί είναι ά-θραυ-στο!
Εκτός από απαίσιος πωλητής, είσαι και μαλάκας!
Πώς φεύγω από εδώ; Άσε, το βρήκα.
Λοιπόν, θα το πάρετε;
Θα το πάρω. Ακόμα κι αν είναι από υπερηφάνεια.
Αυτό είναι που μου αρέσει. Είσαι άνθρωπος με προσωπικότητα.
Ναι... Σωστά. Θα το πάρω. Εντάξει;
Αλλά μεταξύ μας, σου αρέσει ειλικρινά το τραπέζι;
Όχι.
Ελάτε να συμπληρώσουμε τα χαρτιά.
ΕΓΧΕΙΡΙΔΙΟ ΟΔΗΓΙΩΝ
ΤΟ ΤΡΑΠΕΖΑΚΙ ΤΟΥ ΚΑΦΕ
Εδώ είμαστε.
Βρε, βρε, βρε! Συγχαρητήρια!
Είμαι η μόνη γειτόνισσα που δεν έχει δει το μωρό.
Με το μωρό και τη μετακόμιση, δεν είχαμε χρόνο...
Κοίτα πόσο όμορφο είναι, τι υπέροχο πραγματάκι!
Μοιάζει πολύ με τον πατέρα του!
Είναι ο σωσίας του!
Κοίτα, Ρουθ! Δες πόσο χαριτωμένο είναι, έλα.
Τον είδα τις προάλλες, μαμά.
Αγάπη μου, μπορείς να... να είσαι τόσο εχθρική μερικές φορές.
Μάλλον έχει κανένα αγόρι ή κάτι τέτοιο
και δεν πάνε καλά, και είναι όλη μέρα με κακή διάθεση.
Δεν είναι αγόρι. Είναι διαφορετικό.
Έτσι είναι οι έφηβοι. Ερωτεύεσαι, σε παρατάνε...
Δεν με παράτησε. Με αγαπάει, αλλά δεν το παραδέχεται,
επειδή είναι δειλός.
Λοιπόν, απολαύστε το.
Απολαύστε το, γιατί μεγαλώνουν και θα είναι γεμάτοι κακιασμένα βλέμματα
- και κακή διάθεση. - Ναι, σας εγγυώμαι ότι θα το απολαύσουμε.
- Τα λέμε σύντομα. - Εντάξει.
Πάρ'το το από τη μέση.
Συγχαρητήρια, μπαμπά!
Τώρα για το δεύτερο! Ο χρόνος μπορεί να έχει τελειώσει για τη σύζυγό σας.
Δύο είναι καλύτερα από ένα. Με μοναχοπαίδι,
είναι παράνοια, όπως με το δικό μου.
Πάμε, Ρουθ.
- Θα λάβω υπόψη μου τις συμβουλές. Αντίο. - Αντίο. Ευχαριστώ.
Βλέπω ότι ακόμα δεν έχεις πει στη γυναίκα σου για εμάς.
Ρουθ, αρκετά. Δεν είναι αστείο.
- Δεν θυμάσαι τι συνέβη; - Τι έγινε;
Προσπάθησες να με φιλήσεις στο στο ασανσέρ και το απέφυγα.
Αυτό είναι όλο. Έκανες ανοησίες.
- Ανοησίες; - Ρουθ.
Ξέρω ότι είναι δύσκολη ηλικία.
Και καταλαβαίνω. Αλλά σταμάτα να εφευρίσκεις τέτοια τα πράγματα.
- Δεν είναι αστείο. - Και τις μέρες που μιλήσαμε;
Και τα ωραία μηνύματα που μου έστειλες;
Ήταν ποιήματα, Ρουθ. Πρότεινα ένα βιβλίο ποίησης
για μια σχολική εργασία. Εσύ μου το ζήτησες.
- Ερωτικά ποιήματα. - Είπες ότι το αυτό αφορούσε η εργασία.
- Κοίτα, μικρή... - Ρουθ με λένε.
Ρουθ, Ρουθ. Αν πραγματικά είχες τέτοιες ελπίδες, λυπάμαι.
- Αλλά ως εδώ. - Αν έδειχνα στους γονείς μου τα μηνύματα,
- δεν θα νομίζουν ότι είναι λάθος. - Ποια μηνύματα;
- Τα ερωτικά ποιήματα! - Ήταν από βιβλίο!
Για μια σχολική εργασία! Δεν ήταν προσωπικά.
Ρουθ, με εκβιάζεις;
Θέλω να μου πεις ότι με αγαπάς.
Η Μαρία δεν σε ανάβει,
απλά θέλεις να ξεκινήσεις από την αρχή,
να είσαι μαζί μου και να με γαμάς όλη μέρα. Παραδέξου το.
Τι είναι αυτά που λες;
Όταν σε βοήθησα να μετακομίσεις στο σπίτι, με κοιτούσες συνέχεια.
- Είναι πραγματικά προφανές. - Ποιο;
Κάνεις like σε όλες τις φωτογραφίες μου στο Instagram. Όλες.
Έκανα like σε μια φωτογραφία που ο σκύλος σου παίζει με ένα αρκουδάκι. Αυτό είναι όλο.
Απλά πες ότι με αγαπάς. Θέλω απλά να το παραδεχτείς.
Κοίτα, ας παραμείνουμε φίλοι.
Μου αρέσεις πολύ, φαίνεσαι καλό κορίτσι,
αλλά είσαι 13 ετών.
Έχω σύντροφο. Έχω μωρό... Είμαι μπαμπάς.
Παράτησε τη Μαρία και το γιο σας. Και μπορούμε να το σκάσουμε απόψε.
Για όπου θέλεις. Είμαι έτοιμη για όλα.
Πρέπει να φύγω.
Όμορφο, όμορφο...
Δεν είναι περίεργο ότι ο πωλητής ονομάζεται επίσης Cayetano;
- Γιατί είναι περίεργο; - Δεν ξέρω, νομίζω ότι είναι παράξενο.
Εγώ όχι.
Πώς δύο άνθρωποι στο ίδιο μέρος έχουν το ίδιο σκατένιο όνομα.
- Είναι το όνομα του γιου σου. - Δυστυχώς.
Απορρίπτεις το όνομά του;
Δεν το απορρίπτω!
Δεν μου αρέσει. Ήθελα ένα φυσιολογικό όνομα.
Φυσιολογικό... Καταρχάς, δεν ήθελες παιδί.
Αν ήταν δική σου επιλογή, δεν θα ήταν εδώ!
Όλο αυτό είναι εξαιτίας του τραπεζιού; Αρκετά.
Γαμώτο, λείπει μια βίδα για το γυαλί.
Άντε πηδήξου.
Γαμώτο, λείπει μια βίδα.
Αυτοί οι γαμημένοι Σουηδοί ξέχασαν μια βίδα για το τραπέζι.
Δεν φταίνε οι Σουηδοί, μωρό μου,
αλλά ο απαίσιος πωλητής που σε κορόιδεψε με το τραπέζι!
Θα του τηλεφωνήσω.
- Πάρε. - Θα του πω να το φέρει τώρα.
Ναι, πάρε. Πάρε τον.
Γεια σας, είμαι ο πελάτης που σήμερα το πρωί
αγόρασε το τραπέζι Rönet.
Το Röre... Rörret.
Ναι. Όχι, είναι τέλειο.
Λατρεύω το πώς ταιριάζει στο σαλόνι, είναι πανέμορφο στο σαλόνι.
Ναι. Το μόνο θέμα είναι ότι λείπει μια βίδα.
Αυτή που κρατάει το τζάμι, ναι...
Αυτή που δένει με το ξύλινο κομμάτι στην κορυφή...
Θυμάσαι; Ναι. Έχει τέσσερις, αλλά χρειάζομαι πέντε.
Ναι; Όχι, θέλω να μου τη φέρεις σήμερα.
Εντάξει; Τη χρειάζομαι σήμερα γιατί...
Δεν θα... Όχι.
Δεν πρόκειται. Ξόδεψα τόσα πολλά για το τραπέζι και πρέπει να την πάρω εγώ;
Το λιγότερο που θα μπορούσατε να κάνετε είναι... Εντάξει, μισό λεπτό.
Ναι; Εντάξει, εντάξει. Τέλεια.
Στη διεύθυνση που αναγράφεται στην απόδειξη.
Ναι, εδώ είμαστε, μην ανησυχείτε. Ευχαριστώ, θα περιμένουμε εδώ.
Τώρα έχουμε βίδα.
Θα το βάλεις εδώ;
Ναι, αγάπη μου, γι' αυτό το αγοράσαμε.
Βλέπω ότι δεν σε ενδιαφέρει η γνώμη μου.
Γλυκιά μου, εσύ διάλεξες τα πάντα στο σπίτι.
Εντάξει; Το μόνο πράγμα που επέλεξα, ήταν το τραπέζι.
Και κοίτα πώς φέρεσαι.
Οπότε όλα τα άλλα είναι δικά μου;
- Και το μωρό; - Είναι δικό μας.
Δηλαδή, αν μια μέρα χωρίσουμε, θα κρατήσω όλα τα υπόλοιπα.
Ναι, μπορείς να τα κρατήσεις όλα. Κράτα τα όλα, εγώ θα είμαι με το τραπέζι
κάτω από μια γέφυρα. Και οι δύο μας εκεί! Μάλλον και οι τρεις μας.
Τρεις. Είσαι ευχαριστημένη τώρα;
- Πάω για ψώνια. - Εντάξει.
Ο παιδόφιλος αδελφός σου και η έφηβη κοπέλα του, έρχονται.
Τι να αγοράσω;
Γλυκιά μου, διάλεξε εσύ. Εγώ διάλεξα πάρα πολλά σήμερα.
Μπορώ να επιλέξω ένα πράγμα ανά δεκαετία.
Αρκετά! Τι να αγοράσω;
Δεν ξέρω, τα συνηθισμένα...
Ψωμί, ντομάτες, αυγά, για να φτιάξουμε ομελέτα.
Πάρε αλλαντικά. Ο αδερφός μου είναι, χαλάρωσε.
Δεν μπορεί να φάει παστά κρέατα ή αυγά. Είπε ότι έγινε χορτοφάγος.
Ο αδερφός μου έγινε χορτοφάγος;
Από τότε που η 18χρονη φίλη του είναι χορτοφάγος.
Αν ήταν κανίβαλος, θα έτρωγε σάρκα μόνο και μόνο για να την πηδήξει!
Έτσι είναι οι άντρες!
Εν πάση περιπτώσει, δεν έχει σημασία. Θα δω τι θα πάρω.
Ο αδελφός μου, χορτοφάγος.
Είναι προσωπική επιλογή.
Μερικοί άνθρωποι επιλέγουν να γίνουν vegan, άλλοι αγοράζουν σκατά τραπέζια.
Φεύγω. Δεν παίρνω τα κλειδιά μου.
Μείνε εδώ με το μωρό.
- Δεν θα τον πάρεις; - Θέλω να μείνω μόνη μου.
Λοιπόν, πάρε κρασί. Έχω όρεξη για ποτό.
Κι εγώ έχω όρεξη για ποτό, αλλά δεν κάνει, λόγω του μωρού.
Θα μπορούσες να με υποστηρίξεις.
- Σήμερα έχω όρεξη για ένα ποτό. - Ωραία, φεύγω.
Πρόσεχε το μωρό, και δες αν μπορείς να το κάνεις να κοιμηθεί.
- Εντάξει. - Ναι...
- Γεια. - Γεια.
Ουάου!
Ήσουν τόσο ήσυχο... Εντάξει.
Θέλεις λίγη μουσική; Να σου βάλω κάτι να ακούσεις;
Δεν σου αρέσει; Ωχ, δεν του αρέσει η μουσική.
Εδώ είμαστε, εδώ είμαστε.
Τι έκανε η μαμά; Σε ξύπνησε;
Η μαμά σου είναι τόσο κακιά!
Ξύπνησε το όμορφο μωρό.
Όμορφο μωρό, όμορφο μωρό...
Τι συμβαίνει; Γιατί κλαις έτσι;
Α... Έχεις πολύ άσχημο όνομα, γι' αυτό κλαις.
Αλήθεια; Είναι εξαιτίας του ονόματος; Ω, το καημένο!
Ω, ω, ω... Ο μπαμπάς. Καλός μπαμπάς.
Ο μπαμπάς είναι καλός, σωστά; Πόσο πολύ σε αγαπάει ο μπαμπάς;
Πόσο πολύ αγαπάει ο μπαμπάς; Σε αγαπάει ατελείωτα;
Θα σε φάω! Θα σε φάω!
Θα σε καταπιώ. Το τραπέζι...
Σου αρέσει το τραπέζι, μωρό μου;
Το νέο τραπέζι του μπαμπά; Σου αρέσει;
Τι λες για το τραπέζι; Κοίτα το τραπέζι.
Κοίτα, το νέο τραπέζι. Σου αρέσει το τραπέζι;
Είδες τι υπέροχο τραπέζι;
Με συγχωρείτε, θα μπορούσατε να μου προτείνετε ένα καλό κρασί;
Λοιπόν... Ένα καλό κρασί εξαρτάται από το τι σας αρέσει.
Αυτό δεν είναι πολύ ακριβό και μου αρέσει.
Ευχαριστώ πολύ.
Σας ενημερώνουμε ότι οι υπέρ απορροφητικές πετσέτες βρίσκονται στο διάδρομο τρία.
Μαρία; Μαρία!
- Γεια! - Αγάπη μου, πρόσεχε.
- Είναι η κόρη σου; - Ναι! Ναι!
Είναι υπέροχη!
- Θυμάσαι τη φίλη μου τη Μαρία; - Όχι.
- Σε κράτησα στην αγκαλιά μου. - Ναι.
- Πώς είσαι; - Καλά. Δεν μένω εδώ κοντά πια,
πήρα διαζύγιο, δεν ξέρω αν το ξέρεις.
Άκουσα ότι δεν τελείωσε πολύ καλά.
Όχι, ο μπάσταρδος το έσκασε με μια νεότερη, ομορφότερη γυναίκα.
- Τα συνηθισμένα. - Ο μπαμπάς είναι ο μπάσταρδος;
Ναι, γλυκιά μου. Ο μπάσταρδος είναι ο πατέρας σου.
- Πώς είσαι; - Καλά. Το ξεπερνάω, υποθέτω.
Αλλά συγχαρητήρια!
Έμαθα ότι έγινες επιτέλους μαμά!
Ναι, επιτέλους! Ειλικρινά, δεν ήταν εύκολο.
Ο Jesús δεν ήταν 100% έτοιμος, ξέρεις...
Και όταν το αποφασίσαμε, δεν υπήρχε τρόπος να...
- Ουάου. - Ναι, πάνω από δύο χρόνια θεραπείας.
Πραγματικά δύσκολες στιγμές, Ana. Αλλά τώρα, έχουμε το μωρό μας
- και είμαστε πολύ χαρούμενοι. - Ω, αυτό είναι καταπληκτικό!
- Ναι! - Πώς τον λένε;
Cayetano.
Cayetano;
Το να είσαι μαμά είναι ό,τι καλύτερο.
Είναι δύσκολο, δεν θα πω ψέματα.
Και η ζωή όπως την ξέρεις, χάνεται εντελώς.
Αλλά όταν βλέπεις την κόρη σου, αυτή η αγάπη είναι ασύγκριτη.
Το ένιωσα ήδη όταν τον κρατούσα στην αγκαλιά μου μετά τη γέννησή του.
- Είναι καταπληκτικό. - Πώς είναι ο σύζυγός σου;
Έχω να τον δω χρόνια. Γελούσα τόσο πολύ μαζί του!
Πάντα έκανε αστεία. Πώς τα πάει ως μπαμπάς;
Ωραία, είναι πραγματικά χαρούμενος. Είναι λίγο μαλακός, τον ξέρεις.
Μετακομίσαμε στο σπίτι της γιαγιάς του που πέθανε...
- Λοιπάμαι. - Ευχαριστώ. Ο Jesús είναι με το μωρό.
Είναι η πρώτη φορά που μένουν μόνοι τους.
Πρέπει να ξυπνήσει και να το συνηθίσει.
Ακριβώς. Και έπρεπε να βγω
και να κάνω τα ψώνια με ηρεμία και ησυχία.
Δεν θα έχεις πολύ από αυτά, από εδώ και πέρα.
Γι' αυτό, απόλαυσέ το. Ακόμα κι όταν βγάζεις έξω τα σκουπίδια τη νύχτα, απόλαυσέ το.
Απόλαυσε εκείνη τη στιγμή γαλήνης.
Εμπρός;
Jesús, κάποια θέλει να πει ένα γεια.
Έι, κουλ μπαμπά!
Συγχαρητήρια! Έμαθα ότι κάνατε τον Cayetano!
Έτσι; Jesús;
Εμπρός, Jesús;
Νομίζω ότι έχει κοπεί.
Θα έμεινε από μπαταρία ή θα είναι με το μωρό.
Θα τον πάρω μια άλλη μέρα.
Εντάξει.
Τέλος πάντων, όχι τώρα, γιατί το σπίτι είναι χάλια.
Αλλά όταν θα έχουμε τακτοποιηθεί, ελάτε για έναν καφέ,
φέρτε την κόρη σας για να γνωρίσετε τον Cayetano. Καλά;
- Ναι, θα πάμε μια μέρα; - Ναι.
Θα έρθουμε.
- Τι συνέβη; Κόπηκε η γραμμή; - Ναι.
Εντάξει... Πάω να πάρω κρασί.
Ο αδελφός σου είναι ενοχλητικός χωρίς αλκοόλ.
Υπάρχει αυτό το πολύ ακριβό Rioja που αγοράσαμε
για να γιορτάσουμε την εγκυμοσύνη μου, και το φθηνότερο που παίρνουμε πάντα,
που μας αρέσει. Ποιο να αγοράσω;
Δεν με πειράζει.
Βοήθησέ με! Μόνο εσύ και ο αδελφός σου θα το πιείτε.
Ποιο από τα δύο; Το ακριβό ή το φθηνότερο;
- Ναι. - Ναι τι;
Ναι.
Λοιπόν... Θα αγοράσω το συνηθισμένο, εντάξει;
Carlos Asienta, παρακαλώ απευθυνθείτε στο γραφείο πληροφοριών.
Μου έκλεισες το τηλέφωνο;
Πώς το κλείνεις έτσι;
Αγοράζω κρασί για να ζητήσω συγγνώμη, και πας και μου το κλείνεις;
Είσαι ηλίθιος;
Εμπρός;
ΧΑΜΟΓΕΛΑΣΤΕ ΣΤΗ ΖΩΉ
- Γεια σου, Ρουθ. - Τι θες εδώ;
Χρειάζομαι μια χάρη.
- Βάφεις; - Ε, ναι. Βάφω ένα δωμάτιο κόκκινο.
- Είπες στη γυναίκα σου για εμάς; - Ρουθ, μια άλλη φορά, εντάξει;
- Αυτή τη στιγμή χρειάζομαι τη βοήθειά σου. - Πότε θα της πεις για μας;
- Θέλω να της το πεις τώρα. - Θα της το πω το απόγευμα, εντάξει;
- Ναι; Το υπόσχεσαι; - Σήμερα το απόγευμα.
- Ναι. - Μην το λες για να μου το βουλώσεις.
Αν δεν της το πεις, θα έρθω μετά τη βόλτα με το σκύλο
και θα της το πω εγώ η ίδια. Σοβαρά τώρα.
- Δεν αντέχω άλλο. - Γεια σας!
- Τι λέτε; - Τα δικά μας.
- Αυτοί οι λεκέδες; - Βάφω ένα δωμάτιο κόκκινο.
- Χρειάζομαι ένα καθαριστικό. - Βέβαια, ποιο;
Απορρυπαντικό, λευκαντικό, καθαριστικό λεκέδων...
- Θα τα φέρω αύριο. - Σήμερα το απόγευμα.
Φέρ'τα πίσω τότε, Θα έρθω να τα πάρω.
Μπορεί να τα επιστρέψει αύριο. Ρουθ, φέρε αυτό που χρειάζεται.
- Ευχαριστώ. - Βάφετε το δωμάτιο του μωρού;
Ναι, κόκκινο.
Το ροζ είναι το αγαπημένο μου χρώμα,
όλο το σπίτι είναι σε διάφορες αποχρώσεις του ροζ.
Ειδικά στην κρεβατοκάμαρα. Και το δικό σου;
- Τι; - Ποιο είναι το αγαπημένο σου χρώμα;
Ε... κόκκινο... Νομίζω. - Α.
- Ορίστε. Αυτό έχουμε. - Ευχαριστώ. Θα τα επιστρέψω αργότερα.
Θα περάσω το απόγευμα, αφού βγάλω βόλτα τον Nicolás.
- Αντίο. - Αντίο.
Αντίο!
- Τι κάνεις εδώ; - Η πόρτα ήταν ανοιχτή.
Σας έφερα τη βίδα.
Τη βίδα;
Δεν ξέρω τι συνέβη, ένα εργοστασιακό λάθος, υποθέτω.
Αλλά πήρα αυτήν, που ήταν σε ένα άλλο τραπέζι στην αποθήκη.
Μίλησα με τον κατασκευαστή ώστε να μου στείλουν μια άλλη.
Ο πελάτης είναι πολύ σημαντικός. Και καθώς η περίπτωσή σας ήταν επείγουσα...
Εδώ είναι.
Συγγνώμη για την ταλαιπωρία. Παρόλο που σχεδιάστηκε στη Σουηδία,
στην πραγματικότητα κατασκευάστηκε στην Κίνα.
Φυσικά, δεν είναι το ίδιο, αλλά τώρα όλα είναι φτιαγμένα στην Κίνα.
Ναι, τα πάντα. Ευχαριστώ, αντίο.
Συμβαίνει κάτι; Δεν φαίνεστε καλά.
- Ναι. - Να σας βοηθήσω...
- Να βάλω τη βίδα; - Όχι, ευχαριστώ.
Πρέπει να σφίξετε καλά τα κομμάτια.
Αυτές οι βίδες συγκρατούν το γυαλί. Πρέπει να σφίγγονται με ακρίβεια.
Το γυαλί είναι πολύ βαρύ, μπορεί να σπάσει αν δεν συναρμολογηθεί σωστά.
Αν και σας είπα ότι ήταν σχεδόν άθραυστο.
Ευχαριστώ. Αντίο.
Τέλος πάντων, δεν σας το είπα πριν, σας έφερα αυτό το κουπόνι
για να συμπληρώσετε για να κερδίσετε έναν ανεμιστήρα.
Απλά συμπληρώστε τα στοιχεία σας και θα είστε στην κλήρωση.
- Όχι, ευχαριστώ. Δεν ενδιαφέρομαι. - Αν το κάνετε τώρα...
Θα το πάρω και θα το βάλω στην κλήρωση.
Όχι. Δεν μου αρέσουν τα δώρα.
Κάνω αυτό το δώρο, και ένας πελάτης σαν εσένα...
και για να αναπληρώσω για τη βίδα.
Είμαι σίγουρος ότι θα κερδίσετε.
Πάρτε το στυλό μου. Μια στιγμή μόνο.
Κοιτάξτε, είναι ένας ανεμιστήρας πολυτελείας.
Είναι υπέροχος, είναι κατασκευασμένος στην Ιαπωνία.
- Θα το λερώσω. - Βάφετε το διαμέρισμα;
- Διακοσμείτε για το μωρό. - Ναι.
Μην ανησυχείτε, θα το κάνω εγώ.
Δώστε μου τα στοιχεία σας και γυρίστε για να μπορώ να ακουμπήσω πάνω σας.
Ονοματεπώνυμο.
Jesús Casas Borobia.
Jesús Casas...
Borobia με B ή V;
- Με Β. - Το πρώτο είναι ένα Β...
- και το δεύτερο; - Και τα δύο.
Εντάξει. Το τηλέφωνό σας;
615.35.14.
Και τέλος, μια διεύθυνση ηλεκτρονικού ταχυδρομείου.
- Dearbabyjesus76@gmail.com - Ωραία.
Όλο μαζί, χωρίς παύλες ή κάτι άλλο;
Όλο μαζί.
Έγινε. "Αγαπητέ Ιησού Χριστούλη, είσαι ένα παιδί σαν κι εμένα.
Γι' αυτό σε αγαπώ τόσο πολύ και σου δίνω την καρδιά μου".
"Ο καθένας σας φέρνει, εγώ θα σας φέρω επίσης ένα φλιτζάνι λαρδί,
και ένα μπολ με γλυκό μέλι". Βλέπετε πώς το ξέρω;
- Ναι. - Είναι μια πολύ ωραία προσευχή.
- Είμαι πολύ θρησκευόμενος. Εσείς; - Όχι ακριβώς.
Θα μπορούσαμε να βγούμε έξω για δείπνο,
ή να πάμε στον κινηματογράφο ή για ένα ποτό, σωστά;
Και... εεε...
Πραγματικά μου αρέσεις. Δεν ξέρω...
Νομίζω ότι έχουμε...
Νομίζω ότι υπάρχει συναίσθημα.
Ειλικρινά. Δεν έχω πολλούς φίλους.
Αλλά θα μπορούσαμε να βρισκόμαστε πού και πού. Αν θέλεις.
Θα σου φέρω τον ανεμιστήρα όταν τον κερδίσεις.
Και θα σου εξηγήσω πώς λειτουργεί.
ΘΑ ΕΠΙΣΤΡΕΨΩ ΣΕ ΠΕΡΙΠΟΥ 30 ΛΕΠΤΆ. ΗΛΙΘΙΕ.
ΕΥΤΥΧΙΣΜΕΝΗ ΗΜΕΡΑ ΤΟΥ ΠΑΤΕΡΑ
Jesús!
Γιατί στο διάολο δεν άνοιξες; Γιατί έκλεισες το τηλέφωνο;
Μπορείς να μου απαντήσεις;
- Το μωρό. - Τι έγινε; Τι συνέβη;
- Τον έβαζα για ύπνο. - Και;
Και... γι' αυτό δεν άνοιξα, ήταν δύσκολο να τον κάνω να κοιμηθεί.
Άρχισε να κλαίει όταν έφυγες.
Τώρα δεν μπορείς να μπεις στο δωμάτιο, εντάξει;
- Είναι σε βαθύ ύπνο. - Εντάξει.
- Είχε κάνει κακά; - Όχι, δεν είχε κάνει.
Είσαι σίγουρος ότι το έλεγξες; - Ναι.
Φρίκαρα όταν δεν άνοιγες.
Γαμώτο, νόμιζα ότι κάτι είχε συμβεί.
Κάτι συνέβη.
Τι συνέβη;
Jesús, απάντησέ μου! Είσαι χαζός;
Το γυαλί του τραπεζιού έσπασε.
Το καινούργιο τραπέζι σου;
Το άθραυστο γυαλί;
Αυτό είναι κάρμα.
Το αντιλαμβάνεσαι, σωστά;
Το κάρμα σε τιμώρησε.
Τι είναι αυτό;
Είναι το αίμα μου. Είναι το δικό μου.
Έκοψα το δάχτυλό μου όταν έσπασε το γυαλί.
- Αιμορραγούσες τόσο πολύ; - Ναι.
- Είσαι καλά; Είσαι χλωμός. - Ναι, αισθάνομαι λιγάκι αδύναμος.
Δεν θα βγει. Αυτός ο λεκές δεν θα βγει.
Θα πρέπει να πετάξουμε το χαλί και να αγοράσουμε ένα καινούργιο.
Το γαμημένο το τραπέζι σου μας κοστίζει πολύ.
- Πώς έσπασε; - Δεν ξέρω.
- Δεν ξέρεις; - Όχι.
Τι σκατένιο τραπέζι.
Αυτός ο άθλιος πωλητής είπε πως ήταν άθραυστο...
Τι καλή επιλογή, αγάπη μου. Συγχαρητήρια.
Υπέρλαμπρη.
Ουάου.
Κουνήσου.
Πάω να φτιάξω μεσημεριανό, ο αδελφός σου έρχεται σύντομα.
Θα βοηθήσεις, ή απλά θα κοιτάς το κενό;
Άθραυστο γυαλί...
Τι είναι τόσο αστείο;
Το σπάσιμο του γυαλιού, για όνομα του Θεού, το όλο θέμα με το άθραυστο γυαλί!
Δεν κράτησε ούτε μια μέρα!
Έλα τώρα... Τι έκανες και το έσπασες;
Πώς μπόρεσες να το σπάσεις τόσο γρήγορα;
Θα ήθελα πολύ να έβλεπα τη στιγμή που έσπασε.
Θα ήθελα πολύ να έβλεπα τα μούτρα σου.
Ειλικρινά, θα έδινα τα πάντα να το είχα δει.
Σε παρακαλώ...
Δεν έχω γελάσει τόσο πολύ εδώ και πολύ καιρό.
Η αγορά αυτού του απαίσιου τραπεζιού άξιζε γι' αυτή τη στιγμή.
Σ' ευχαριστώ!
Λοιπόν...
Πάω να δω το μωρό,
και να φέρω και το μόνιτορ.
Μαρία...
Θα τον προσέχω εγώ, εντάξει; Θα το κάνω εγώ. Συνέχισε να φτιάχνεις το μεσημεριανό.
Θα κοιτάξω μόνο, έχει περάσει ώρα από τότε που τον είδα.
Είναι μια χαρά. Δεν μπορούσα να τον κάνω να κοιμηθεί.
Χαλάρωσε και απόλαυσε το φαγητό. Θα το φροντίσω εγώ.
Πρέπει να τον θηλάσω σύντομα. Μπορείς να το κάνεις κι αυτό;
Ξέχνα το μωρό για λίγο, για δύο ώρες...
Δώσε μου δύο ώρες.
Ωραία, εντάξει. Αλλά φέρε το μόνιτορ για να δούμε αν ξυπνήσει.
Αγάπη μου...
Ναι;
Ξέρεις ότι σ' αγαπώ, έτσι;
- Γιατί όλα αυτά; - Απλά ήθελα να το ξέρεις.
Με την εγκυμοσύνη σου... Απομακρυνθήκαμε λιγάκι.
Ναι.
Αλλά μην είσαι τόσο δραματικός.
Δεν είμαι πια θυμωμένη για το τραπέζι.
Χαλάρωσε λίγο τώρα... Φαίνεσαι άρρωστος.
Ήθελα απλώς να σου πω ότι αν ποτέ σε πλήγωσα,
ή αν ποτέ σε πληγώσω, σε παρακαλώ συγχώρεσέ με.
Άνθρωπος είμαι, μερικές φορές κάνω λάθη και η ζωή είναι δύσκολη.
Εντάξει...
Αγάπη μου...
Μην ανησυχείς.
Κι εγώ λυπάμαι. Δεν είναι τίποτα τρομερό.
Συμπεριφερόμαστε πολύ περίεργα τώρα που είμαστε γονείς.
Αλλά...
Είμαστε μαζί και θα τα ξεπεράσουμε όλα μαζί.
Ναι.
- Σ' αγαπώ. - Κι εγώ σ' αγαπώ.
Δεν το ακούς;
- Τι; - Σαν να στάζει κάτι. Άκου.
Μήπως στάζει κάτι στην κρεβατοκάμαρα;
- Θα πάω να δω. - Όχι, μην ανησυχείς. Ξέρω τι είναι.
Θα πάω εγώ.
- Τι ήταν; - Το μόνιτορ δεν ήταν σωστά συνδεδεμένο.
Τι τρέχει; Γιατί το κοιτάς έτσι;
- Το άκουσες αυτό; - Ποιο;
- Η πόρτα θα είναι. - Είσαι σαν σκύλος τώρα;
Ακούς πράγματα πριν από τους ανθρώπους. Φέρεσαι πολύ περίεργα σήμερα.
Θεέ μου. Δεν είχα καν χρόνο να αλλάξω.
Γεια σας, όμορφοι άνθρωποι!
Πώς είναι η πιο όμορφη μαμά του κόσμου;
Μια χαρά. Κουρασμένη, αλλά πολύ χαρούμενη.
Επιτρέψτε μου να σας συστήσω. Cristina, αυτή είναι η κουνιάδα μου.
- Γεια σας! Συγχαρητήρια! - Ευχαριστώ. Χαίρομαι που σε γνωρίζω.
Λοιπόν, μόλις πριν από μια εβδομάδα έμαθα ότι είστε μαζί.
Δεν ήμαστε μαζί πολύ καιρό, αλλά θα σου πω.
Συγγνώμη για την ακαταστασία, αλλά με τη μετακόμιση και το μωρό,
είναι ένα χάος. Πρέπει ακόμα να τακτοποιή- σουμε πράγματα, να βάψουμε τα έπιπλα...
Μην ανησυχείς. Είμαι σίγουρη ότι το δωμάτιό μου είναι χειρότερο.
Πού είναι ο Cayetanín; Του φέραμε ένα δώρο.
Ο Cayetanín... κοιμάται.
Και ο αδελφός σου πίνει κρασί στο σαλόνι.
Πώς είναι ο πιο αξιολύπητος μπαμπάς της χώρας;
Cristina, αυτός είναι ο αδελφός μου, ο Jesús.
Χάρηκα για τη γνωριμία!
Τι συμβαίνει; Φαίνεσαι πολύ σοβαρός.
Είναι εκνευρισμένος και αισθάνεται αδυναμία. Μόλις έσπασε το τραπέζι
που αγοράσαμε σήμερα.
Έσπασε το γυαλί και κοίτα, κόπηκε.
- Κοιτάξτε τι χάος έχει κάνει. Κοιτάξτε. - Τόσο μεγάλο κόψιμο;
- Δεν είναι τίποτα. Είναι... - Και το μωρό;
- Τι τρέχει με το μωρό; - Όλα αυτά θα το τρόμαξαν.
Ναι... Είναι μια χαρά. Κοιμάται.
Υπάρχει ακόμα λίγο αίμα.
Ναι, πετάχτηκε πολύ. Θα το καθαρίσω. Αυτό είναι όλο.
Και αυτό είναι όλο;
Θα πρέπει να ταπετσάρουμε αν δεν καθαρίσει.
- Οι λεκέδες αίματος είναι μαλακία. - Ναι...
Νομίζω ότι η οδοντόκρεμα τους αφαιρεί.
Το είδαμε σε ένα αστυνομικό ντοκιμαντέρ.
Ναι, οι δολοφόνοι τη χρησιμοποιούσαν για να τους καθαρίσουν.
Είναι καλό να το ξέρεις, αν σκοτώσεις κάποιον.
Είσαι τόσο χαζός.
Λοιπόν, τι γνώμη έχετε για το τραπέζι;
Δεν ξέρω πολλά για τραπέζια.
Μην ντρέπεσαι, Κρις. Πες αυτό που σκέφτεσαι.
- Δεν είναι όμορφο. - Σου το είπα.
Δεν μπορείς καν να φανταστείς τον καυγά που είχαμε γι' αυτό το καταραμένο τραπέζι.
- Γι' αυτό είναι ακόμα σοβαρός. - Μην είσαι έτσι για ένα τραπέζι.
Σήμερα φέρεται χαζά.
Είναι ευαίσθητος και αισθάνεται αδυναμία.
Είμαστε εδώ για να διασκεδάσουμε, οπότε ξεχάστε όλα τα άσχημα.
Τέλος πάντων, πού είναι ο Cayetanín μου;
Πάω στοίχημα ότι πεθαίνει να γνωρίσει τον αγαπημένο του θείο.
- Δεν μπορείς, κοιμάται. - Μια στιγμή, θέλω να τον αγκαλιάσω.
- Μπορείς να το κάνεις αργότερα. - Θέλω να τον δει η Κρις.
- Ούτε εγώ δεν μπορώ να μπω μέσα. - Μου πήρε έναν αιώνα να τον κοιμήσω.
Και αν μπούμε προσεκτικά χωρίς να κάνουμε θόρυβο;
Λατρεύω να βλέπω μωρά να κοιμούνται! Του πήραμε και ένα δώρο!
Δεν ήταν ανάγκη!
Έχουμε τα πάντα.
Σε παρακαλώ! Κοίτα, είναι πανέμορφο!
Και με ασορτί καπέλο, είναι τόσο χαριτωμένο!
Το έφτιαξε η γιαγιά μου, της αρέσουν αυτά.
Ας του το φορέσουμε. Θέλω να να δω πόσο όμορος είναι. Κοιτάξτε!
Και το καπέλο! Κοίτα το καπέλο, κοίτα το καπέλο!
Γαμώτο, δεν μπορείς, κοιμάται!
Ηρέμησε ρε φίλε.
Τι συμβαίνει; Είσαι εκνευρισμένος, αλλά να είσαι ευγενικός.
- Συγγνώμη. - Είμαι πραγματικά χαρούμενος,
μην το καταστρέφεις με τις βλακείες σου.
Cristina, θέλεις να δεις πώς είναι το δωμάτιο του μωρού;
Εντάξει. Αν δεν σας πειράζει... Αν σας πειράζει, να το δω μια άλλη μέρα.
Μπορούμε να πάμε στο δωμάτιο του μωρού, σωστά;
- Φυσικά. - Ναι, πάμε.
Θα δεις ότι είναι το μόνο δωμάτιο που έχουμε τελειώσει.
Όλα τα άλλα, γλυκιά μου... Κοίτα το σπίτι...
Τι συμβαίνει; Μην μου πεις ότι φταίει ένα σκατοτράπεζο.
Είναι η γειτόνισα; Σε πιέζει ακόμα;
Σου είπα ότι πρέπει να την αναφέρεις. Είναι τρελό το κορίτσι.
Πώς να το κάνω; Είναι 13 χρονών, ρε φίλε.
- Και λοιπόν; Είναι μουρλή! - Θα το ξεχάσει.
Μίλα μου. Ξέρεις ότι θα σε βοηθήσω με οτιδήποτε.
Αλλά πες μου τι συμβαίνει.
Δεν τρέχει τίποτα. Πήγαινε στην κρεβατοκάμαρα.
Θα σου πω αργότερα.
Ναι, θα μου πεις. Δεν θα φύγω μέχρι να μάθω τι σου συμβαίνει.
Έχεις δει τα μούτρα σου;
Έλα τώρα.
- Τι είναι αυτό; - Ένα κοτόπουλο.
Είναι τόσο χαριτωμένο. Τι υπέροχο τραγούδι!
- Τι ωραίος χώρος, Μαρία. - Ναι.
Όλα αυτά τα παιχνίδια ανήκαν στον Jesús, τα κράτησε από τα παιδικά του χρόνια.
Είναι καταπληκτικά.
Αυτή η φωτογραφία; Και οι τρεις είστε πανέμορφοι.
Ναι, ήταν όταν φύγαμε από την κλινική.
Ο Jesús έκλαψε εκεί.
Τι υπέροχη φωτογραφία.
- Τα μάτια του είναι σαν ντομάτες! - Ναι!
Κοίτα, μια από τις λίγες φορές που είδα τον αδερφό σου να κλαίει.
Σε ποιον μοιάζει;
- Σε 'κείνον, σωστά; - Αλήθεια; Δεν ξέρω...
- Θα φάμε μεσημεριανό; - Αγάπη μου, με ποιον νομίζεις ότι μοιάζει;
Δεν ξέρω. Αλλά χαμογέλασε λίγο, αδελφέ!
Ο γιος σας φαίνεται πραγματικά ευτυχισμένος και εσύ φαίνεσαι σαν πεθαμένος.
Έλα, χαμογέλα! Δεν είναι και τόσο δύσκολο.
- Σε ποιον μοιάζει; - Όλα τα μωρά μοιάζουν... το ίδιο.
Σου μοιάζει, Jesús. Θα είναι το ίδιο όμορφος με τον πατέρα του.
Ευχαριστώ.
Γαμώτο... Ένας He-Man!
Τι είναι ο He-Man;
Μια παραφουσκωμένη κούκλα με μαλλιά σαν της Raffaella Carrà.
Αλλά... Μία από τις καλύτερες φιγούρες που δημιουργήθηκαν ποτέ.
Ήμουν φανατική του Monster High.
Βλέπεις την πάνα του;
Ο μπάσταρδος δεν με άφηνε να τον αγγίξω.
Μια φορά έσπασα κατά λάθος τα πόδια του Skeletor
και δεν μου μιλούσε για έξι μήνες.
- Το πιστεύω αυτό. - Όχι, σοβαρά.
Αγαπούσε όλα τα παιχνίδια του περισσότερο από εμένα.
Τι εποχές...
- Όχι! - Τι;
Ένα χελωνονιντζάκι! Τι εποχές...
Λατρεύω την αίσθηση της δεκαετίας του ογδόντα που δώσατε στο δωμάτιο.
Πραγματικά μου θυμίζει το Stranger Things.
Επέλεξα τα χρώματα και τα έπιπλα, αλλά ο Jesús τα έβαψε.
Το διασκέδασε πολύ.
Είναι το δωμάτιο που θα ήθελε να είχε.
Ξόδεψε πολύ χρόνο δουλεύοντας σε αυτό.
Φαινόταν ότι ήταν ενθουσιασμένος. Σωστά, αγάπη μου;
- Πόσες ημέρες σου πήρε; - Δεν ξέρω, πολλές.
Πάρ πολλές! Είναι το μόνο δωμάτιο που έχει τελειώσει.
Βάλαμε στόχο ότι θα ήταν έτοιμο πριν έρθει το μωρό.
Και τα καταφέραμε.
Το χρώμα των τοίχων, τα φώτα, όλα τα παιχνίδια...
Είναι καταπληκτικά. Το λατρεύω.
Ο Cayetanín θα μεγαλώσει τόσο ευτυχισμένος εδώ, το ξέρω.
Έι, έι!
Μπάσταρδε!
Αυτό το διαστημόπλοιο ήταν δικό μου, σωστά; Το έκλεψες, φίλε!
Θέλουμε να είναι σαν το δικό του μικρό καταφύγιο, σωστά;
Και δεν ξέρω, ίσως να είναι αρκετά μεγάλο
σε περίπτωση που έρθει και άλλο.
Τι; Σκέφτεσαι ήδη για ένα αδελφάκι;
Τέλος πάντων, θα δούμε πώς θα πάνε αυτοί οι μήνες
με τον Cayetanín και θα αποφασίσουμε.
Αλλά πρέπει να το συζητήσουμε σωστά.
Δεν χάνετε καθόλου χρόνο, έτσι;
Είπα πως το πιο έξυπνο πράγμα να κάνω, ήταν η βαζεκτομή.
Κατά τη διάρκεια των Καρλιστικών Πολέμων, μετά από μια σκληρή μάχη,
Ένας στρατηγός σταμάτησε σε ένα αρχοντικό που ανήκε σε μια νοικοκυρά στη Ναβάρα.
Ήταν τόσο πεινασμένος, αλλά η κυρία ήταν φτωχή.
Τα μόνα πράγματα που είχε ήταν αυγά, πατάτες και κρεμμύδια.
- Δώσε μου το πιάτο σου, γλυκιά μου. Ορίστε. - Ευχαριστώ.
- Θέλεις νερό; - Ναι, παρακαλώ. Ευχαριστώ.
Αποφάσισε να τα ανακατέψει όλα μαζί.
Και του Στρατηγού του άρεσε τόσο πολύ αυτό...
και έτσι μια τόσο εύκολη συνταγή διαδόθηκε ευρέως
και έθρεψε χιλιάδες στρατιώτες.
Έτσι προέκυψε η Ισπανική ομελέτα.
Είσαι πραγματικά καλλιεργημένη!
Ούτε καν, το διάβασα στη Wikipedia.
- Αλλά το ξέρεις! - Η ισπανική ομελέτα είναι η αγαπημένη μου.
Είναι πεντανόστιμη. Σίγουρα δεν θέλεις λίγο;
Ευχαριστώ, αλλά δεν μπορώ. Θεωρητικά, ούτε ο Κάρλος πρέπει να το φάει.
Η αγάπη μου για την Κρις με έκανε να ασπαστώ τη λατρεία των χορτοφάγων.
Αλλά... Λατρεύω επίσης την ισπανική ομελέτα.
- Είναι καταπληκτική, Μαρία. - Δώσε μου το ψωμί, σε παρακαλώ.
Ξέρετε τι άλλο είναι καταπληκτικό; Χούμους και ελιές.
Δεν την έχεις δοκιμάσει! Βασικά, δεν έχεις φάει τίποτα.
Δεν τρως, δεν μιλάς. Πίνεις κρασί μόνος σου.
Δεν πεινάω.
Τουλάχιστον φάε λίγη ομελέτα.
Όταν πίνεις, ροχαλίζεις.
Με αυτό και με το μωρό, δεν κοιμάμαι.
Κι αυτός ίδιος είναι.
Δεν σταματάει όλη νύχτα... Ενοχλητικό.
Είναι νόστιμη ή όχι;
Ναι, αλλά δεν έχω όρεξη. Δεν αισθάνομαι καλά.
- Τι τρέχει; - Αισθάνομαι ατονία.
Είσαι χλωμός, ναι. Και ιδρώνεις συνεχώς.
Θα φταίει αυτό το κόψιμο. Το καθάρισες καλά;
Ναι, ναι. Είμαι καλά, μην ανησυχείς.
Μην πίνεις τόσο πολύ και φάε κι άλλο. Θέλεις λίγο;
Όχι, όχι, όχι. Ευχαριστώ, αλλά δεν πίνω.
Είναι πολύ φοβισμένος που έγινε μπαμπάς, αυτό συμβαίνει.
Πώς είναι να είσαι γονιός;
Τι... Τι αισθάνεσαι;
Είναι ιδιαίτερο.
Η φίλη μου που απέκτησε μωρό πέρσι, είπε πως μόλις γεννήθηκε το μωρό,
το αγάπησε περισσότερο από οτιδήποτε άλλο.
Περισσότερο από τον ίδιο της τον σύζυγο! Περισσότερο από τους γονείς της!
Πολύ βαρύ. Ήταν μόλις λίγων δευτερολέπτων
και αυτό το ανθρωπάκι ήταν αυτό που αγαπούσε περισσότερο!
- Τρομακτικό, έτσι; - Καταλαβαίνω...
Καταλαβαίνω πώς μπορεί να συμβεί αυτό.
Συνέβη και σε σένα;
Αγαπώ πολύ τον Jesús.
Αλλά... ο γιος μου...
Ο γιος μου είναι αυτό που ήθελα περισσότερο στη ζωή μου.
Δεν νομίζω ότι θα κάνω ποτέ κάτι άλλο πιο σημαντικό.
Αξίζει να υπάρχω μόνο για να νιώθω όλα όσα νιώθω γι' αυτόν.
Δεν ξέρω, δεν μπορώ να το εξηγήσω καλά.
Όχι, μην ανησυχείς.
Πόσο συναρπαστικό.
Λυπάμαι, αδελφέ, αλλά στη λίστα ανθρώπων που η Μαρία αγαπάει περισσότερο,
- είσαι δεύτερος. - Αχ...
- Ειλικρινά. - Ωστόσο, στη λίστα της Cris...
- Εγώ είμαι ο πρώτος. - Μην είσαι τόσο σίγουρος.
- Αλήθεια; - Όχι.
- Τότε... Δεύτερος; - Σωστά... Η μαμά μου είναι η πρώτη.
- Φυσικά. - Μετά, τα τέσσερα αδέλφια μου,
τα λατρεύω και το ξέρεις.
Μετά, ο μπαμπάς μου.
Οι γιαγιάδες και οι παππούδες μου... Η Carmen και η Montse.
Οι καλύτεροι φίλοι μου από τότε που ήμουν τεσσάρων ετών...
Αγαπώ επίσης πολύ τον θείο μου.
Αλλά... Τον κέρδισες για λίγο.
Κάρλος, είσαι το νούμερο 13. Δεν είσαι καν στην πρώτη δεκάδα.
Ω, Χριστέ μου.
Το νούμερο 13;
Και ο θείος σου παραλίγο να με νικήσει.
Αχ.
Μην ανησυχείς. Αν συνεχίσεις έτσι, θα ανέβεις, αγάπη μου.
Εντάξει, εντάξει...
Η γιαγιά μου η Mercedes είναι στην πρώτη μου πεντάδα,
ας αναπαύεται εν ειρήνη.
- Η γιαγιά σου η Mercedes. - Τη γνώρισες!
Ναι, τη γνώρισα. Κι εσύ, αδελφέ;
Ποιοι είναι στα πέντε αγαπημένα σου πρόσωπα;
Συμπεριλαμβανομένων των νεκρών.
Λοιπόν... Εγώ,
εγώ αγαπώ περισσότερο τη Μαρία.
Αχ...
Με αγαπάς περισσότερο από το μωρό;
Σας αγαπώ και τους δύο.
Ναι... Αλλά ο γιος σου θα έπρεπε σαφώς να είναι αυτός που αγαπάς περισσότερο.
Σωστά; Ή μήπως όχι; Εσύ τι πιστεύεις;
Μαρία, λέει τόσο όμορφα πράγματα.
Νομίζω λοιπόν ότι αυτό αξίζει ένα φιλί.
Φιλί, φιλί, φιλί!
- Φιλί! - Ω, βρείτε κανένα δωμάτιο.
Ας κάνουμε μια πρόποση.
Ας πιούμε στην αγάπη και στο μωρό σας!
Το αποτέλεσμα αυτής της αγάπης.
Κοιτάξτε στα μάτια, στα μάτια!
Εδώ έχετε το διάσημο τραπεζάκι του καφέ Rörret,
το οποίο έχει βαφτεί χάλκινο, είναι άθραυστο,
με μια κατασκευή με τις μορφές δύο όμορφων κυριών, από ελεφαντόδοντο.
Και επικαλυμμένο με τέλειο ψεύτικο χρυσό.
Θα γίνει το αγαπημένο σας τραπέζι
για να πιείτε έναν καφέ ή ένα απεριτίφ με τους αγαπημένους σας.
Και σας εγγυώμαι ότι αυτό το τραπέζι,
λόγω του σχεδιασμού του και των προδιαγραφών του,
θα αλλάξει τη ζωή σας προς το καλύτερο.
Θα γεμίσει το σπίτι σας με ευτυχία.
Είσαι σίγουρος ότι δεν θέλεις ομελέτα;
Αισθάνομαι πολύ άσχημα, αλλά οι χορτοφάγοι δεν τρώνε αυγά.
- Εμείς δεν... - Μην κάνετε το συνηθισμένο αστείο!
Και δεν σας λείπουν το ζαμπόν και τα λουκάνικα;
Είμαι χορτοφάγος εδώ και δύο χρόνια. και αισθάνομαι πολύ καλύτερα,
Νιώθω πολύ πιο ανάλαφρη και, στο τέλος, είναι ακτιβισμός.
Είναι μια δέσμευση απέναντι στα ζώα.
Σώστε τα ζώα.
- Αλλά εσύ έγινες χορτοφάγος γι' αυτήν. - Φυσικά, ναι.
Μου το ζήτησε, και τώρα το κάνω.
Και αν σου ζητούσε να μας σκοτώσεις τώρα;
Θα ήσασταν νεκροί.
Δεν έχω προσωπικότητα,
κάνω ό, τι μου λέει.
Δεν θα σκότωνα τον Cayetanín, μόνο εσάς τους δύο.
- Θα κρατήσουμε τον Cayetano, σωστά; - Φυσικά.
Τότε θα είχαμε ζευγάρι.
Ζευγάρι;
Είσαι φαφλατάς, είπαμε ότι δεν θα το πούμε σε κανέναν ακόμα!
- Τι; Τι; Τι; - Όχι ακόμα!
Λοιπόν... Σας ζήλευα εσάς τους δύο και...
Θα γίνω μπαμπάς! Θα γίνουμε γονείς!
- Κοιτάξτε! - Θα γίνετε θεία και θείος.
Ο Cayetanín θα έχει έναν ξάδελφο για να παίζει μαζί του.
- Ένα κοριτσάκι; - Πήγαμε στον γυναικολόγο σήμερα.
- Είμαι τεσσάρων μηνών, είναι κοριτσάκι! - Συγχαρητήρια!
- Θα ονομάζεται Cayetana. - Όχι, δεν πρόκειται.
Όχι, δεν θα ονομάζεται Cayetana.
- Όχι, όχι Cayetana. - Όχι.
Υποθέτω ότι έχεις φρικάρει.
- Λοιπόν... - Πάντα πίστευα ότι θα γινόμουν νέα μαμά.
Δεν θα πούμε ψέματα λέγοντας ότι το μωρό ήταν προγραμματισμένο.
Αλλά ειλικρινά, είμαστε πολύ χαρούμενοι. Ξέρετε, ποτέ δεν ήμουν πολύ τυχερός,
αλλά... Νιώθω ότι ήρθε επιτέλους η ώρα να γίνω ευτυχισμένος μια και καλή για πάντα.
Το να είσαι θείος και μπαμπάς είναι το καλύτερο πράγμα που μου έχει συμβεί ποτέ.
Φυσικά και είναι. Είναι...
Πες κάτι, μωρό μου. Ο αδερφός σου μόλις είπε ότι θα γίνει μπαμπάς.
Δεν ξέρω τι να πω.
Τι διάολο συμβαίνει με σένα, ρε φίλε;
Είσαι ακόμα θυμωμένος ή αδιάθετος; Μόλις είπα ότι θα γίνω μπαμπάς.
Δεν θα πεις τίποτα;
Σκέφτεσαι ακόμα το γαμημένο τραπέζι σου;
Γαμώτο, πες κάτι!
Δεν δίνω δεκάρα για το ότι άφησες έγκυο μια κακόμοιρη 18χρονη.
Είναι μια από τις ιστορικές βλακείες σου και το ξέρεις.
Θα περιπλέξεις τη ζωή σου και θα καταστρέψεις τη δική της.
Και αν αυτό οφείλεται στο τραπέζι;
Η αγορά αυτού του τραπεζιού ήταν το μεγαλύτερο λάθος που έκανα ποτέ.
Ακούγεται ανόητο, αλλά είναι αλήθεια.
Πάω στην τουαλέτα.
Δεν ξέρω τι του συμβαίνει. Ειλικρινά, δεν ξέρω. Λυπάμαι πολύ.
Έχω φρικάρει... Εννοώ...
Πραγματικά έχω φρικάρει, αλλά...
- Λυπάμαι. - Είχε αυτή την παράνοια και στο παρελθόν...
Λοιπόν...
Μερικές φορές φέρεται έτσι. Θα πάω να του μιλήσω, εντάξει;
Μείνετε εδώ. Θα το τακτοποιήσω τώρα.
Μείνε με τη Μαρία.
Πραγματικά λυπάμαι.
Αγάπη μου, όταν θα ακούς αυτό, θα είμαι ήδη νεκρός...
Σκότωσα τον γιο μας.
Ήταν ένα ηλίθιο ατύχημα, αλλά συνέβη.
Και δεν μπορώ να το αντέξω.
Είμαι πολύ αδύναμος για να στο πω κατάμουτρα,
και να σε βλέπω να κλαις απαρηγόρητα εξαιτίας αυτού που έκανα...
Δεν μπορώ και δεν θέλω να το βιώσω.
Ελπίζω να με συγχωρέσεις. Ελπίζω να με συγχωρέσετε όλοι σας...
που έκανα το υπόλοιπο της ζωής σας έναν εφιάλτη.
Σ' αγαπώ.
Αντίο, αγάπη μου.
Και ξεχάστε με αν μπορείτε.
Για ποιον είναι αυτό το μήνυμα;
Δεν πρέπει να πίνεις τόσο πολύ.
Είναι μόνο ένα ποτήρι, το χρειάζομαι.
Μην ανησυχείς για τον δικό σου, είμαι σίγουρη ότι θα τα βρουν,
- και θα το ξεχάσει. - Είναι παράξενο.
Είχαμε έναν τόσο ηλίθιο καυγά για το τραπέζι.
Και τώρα, κοίτα. Το τραπέζι είναι σπασμένο και είμαστε θυμωμένοι. Είναι ηλίθιο.
Ηρέμησε, θα το τακτοποιήσουμε μαζί, απόψε.
Θα δεις.
Γιατί θέλεις να τον δεις;
Δεν μπορώ να πιστέψω αυτά που λες.
Είναι ακέφαλος.
Το γυαλί του το έκοψε.
Πού είναι;
Κάτω από την πολυθρόνα. Δεν τόλμησα να το μαζέψω.
Αποφάσισα να πηδήξω από το μπαλκόνι.
Άσε με να σκεφτώ, Jesús.
Άσε με να σκεφτώ λίγο και μη λες ανοησίες.
Δεν αντέχω άλλο, πρέπει να ξεκουραστώ.
Δώσε μου λίγο χρόνο.
Μη με πιέζεις περισσότερο.
Πρέπει να σκεφτώ.
Εγώ είμαι.
- Γεια. - Τι συζητάτε;
Πράγματα που λένε τα αδέλφια, μην ανησυχείς.
- Το μωρό κοιμάται ακόμα; - Ακριβώς. Κοιμάται ακόμα.
- Εντάξει. - Πήγαινε στην Κρις, σε παρακαλώ...
Δεν θέλω να είναι μόνη της με όλα αυτά που συμβαίνουν.
Εντάξει.
Πρέπει να τον ξυπνήσω σε δέκα λεπτά για να θηλάσει, εντάξει;
Ναι, φυσικά.
Δώστε μας δέκα λεπτά και θα επιστρέψουμε.
Τα βρίσκουμε όλα, Μαρία.
Εντάξει, ευχαριστώ.
Μην κάνετε πολύ θόρυβο.
- Μην ανησυχείς. - Αντίο.
Έχουμε δέκα λεπτά πριν γυρίσουμε και το μάθει η Μαρία.
Τι μπορούμε να κάνουμε για να γίνει λιγότερο τραυματικό γι' αυτήν;
Δεν μπορούμε να κάνουμε τίποτα.
Τι θα γινόταν αν συνέβαινε στη νεογέννητη κόρη σας;
Πώς θα το έλεγες στην Cristina;
Χμμ;
Ήταν ατύχημα, Jesús. Θα μπορούσε να είχε συμβεί σε οποιονδήποτε.
Είναι όλα τόσο γελοία.
- Πρέπει να πεθάνω. - Μην το λες αυτό, Jesús.
Κοίτα, θα γυρίσουμε στο τραπέζι.
Μην πεις τίποτα. Μη μιλάς και ακολούθησέ με.
Θα πω στη Μαρία όλα όσα συνέβησαν.
Πρέπει να το μάθει τώρα.
Αλλά δεν υπάρχει περίπτωση να δει το ακέφαλο μωρό.
Αυτό δεν μπορεί να γίνει.
Μη λες άλλες ανοησίες, σε παρακαλώ, Jesús.
Η Μαρία θα σε χρειαστεί.
Η Μαρία δεν θα θέλει ούτε να με κοιτάξει.
- Γεια σου, Ρουθ. - Γεια σου, Μαρία. Είναι μέσα ο Jesús;
Ναι, αλλά είναι απασχολημένος, αγάπη μου.
Θέλω να του μιλήσω.
Θέλεις να του μιλήσεις;
- Σου είπε κάτι; - Σαν τι;
Πρέπει να πω και στους δυο σας κάτι πολύ σημαντικό. Μπορώ να περάσω;
Περί τίνος πρόκειται;
Αφήστε με να μπω και θα σας εξηγήσω.
Σήμερα δεν είναι καλή μέρα. Έλα πάλι αύριο.
Είναι επείγον. Πρέπει να μιλήσω και στους δυο σας, τώρα.
Κοίτα, Ρουθ. Σήμερα πραγματικά δεν είναι η καλύτερη στιγμή, έλα αύριο
και θα μιλήσουμε και θα μας πεις τι είναι τόσο σημαντικό, αλλά όχι τώρα.
Είναι σαφές αυτό; Πρόσεχε με την πόρτα.
Ο σύζυγός σου με φίλησε στο ασανσέρ.
Η Ρουθ ήρθε να μας δει, λέει ότι θέλει να μας μιλήσει...
και ότι τη φίλησες.
Θα της το πεις εσύ, ή να το πω εγώ;
Εμπρός, μίλα. Υποθέτω ότι αυτό έχει κάτι να κάνει με τη διάθεσή σου σήμερα.
Μίλα, Jesús.
Jesús, είναι καλύτερα να της το πεις εσύ.
Jesús, τι συμβαίνει;
Κοίτα, Jesús. Δεν νομίζω ότι αυτή η σκατένια μέρα μπορεί να γίνει χειρότερη,
οπότε πες μου ό, τι θες, απλά... μην με εκνευρίζεις περισσότερο.
Εσύ! Σταμάτα το γάβγισμα του σκύλου σου!
Μικρή, πιάσε τον σκύλο!
Μπορείς να μου πεις τι στο διάολο συμβαίνει;
Για όνομα του Θεού, πες μου!
Γιατί ο σκύλος είναι γεμάτος αίμα;
Τι κρύβεις, Κάρλος;
Είναι ένα κεφάλι!
Ένα κεφάλι;
Φύγε από το σπίτι, Μαρία.
Cristina... Πάρε τη Μαρία έξω από το διαμέρισμα, σε παρακαλώ!
Άκουσέ με. Πάρ'την από το διαμέρισμα, τώρα!
Μπορείτε να μου πείτε τι συμβαίνει;
Jesús;
Μαρία, σε παρακαλώ. Φύγε από το διαμέρισμα με την Cristina, θα μιλήσουμε αργότερα.
Πίστεψέ με. Εμπιστέψου με, αλλά σε παρακαλώ, φύγε τώρα.
Δείξτε το μου! Δείξ' το μου!
Δείξτε το μου!
Άκουσέ με, δεν χρειάζεται να το δεις αυτό.
Βγες έξω. και θα σου εξηγήσουμε τα πάντα αργότερα!
- Βγες έξω! Βγες έξω, σε παρακαλώ! - Δείξτε το μου, δείξτε το μου!
Δείξ'το μου, δείξ'το μου!
Πες μου τι συνέβη. Δολοφονία, αυτοκτονία;
Δεν ξέρουμε, αλλά αυτό που συνέβη είναι τρελό.
- Ενδοοικογενειακή βία; - Δεν φαίνεται έτσι.
Ένα ζευγάρι σκοτώθηκε πέφτοντας από το μπαλκόνι του σπιτιού τους.
Και το νεογέννητο μωρό τους, νεκρό.
- Το σώμα του μωρού ήταν αποκεφαλισμένο. - Αποκεφαλισμένο;
Η μαμά είχε το κεφάλι του στην αγκαλιά της.
Γαμημένη κόλαση.
Τι λένε οι μάρτυρες;
Μια 13χρονη γειτόνισα έπαθε κρίση άγχους,
και οι γιατροί φροντίζουν μία νεαρή έγκυο σε κατάσταση σοκ, αυτά είναι όλα.
Είναι ο αδελφός του θύματος. Προσπαθήσαμε να μιλήσουμε, αλλά...
Βρίσκεται σε σοκ και επαναλαμβάνει μια άσχετη φράση.
Μια φράση; Ποια φράση;
"Το τραπεζάκι του καφέ".
ΤΟ ΤΡΑΠΕΖΑΚΙ ΤΟΥ ΚΑΦΕ
Υποτιτλισμός: Αχιλλέας Μαύρος